Francesco De Pietro

**Francesco De Pietro** (fædt 5. oktober 1844 i Napoli, død 22. januar 1934 i Napoli i Italia) var en italiensk katolsk biskop av Acerra.
## Liv og virke
### Prest
Etter teologistudiene ble han ordinert til prest den 6. juni 1868. Han var svært aktiv i å følge direktivene fra pave Leo XIIIs *[[Rerum Novarum]]*, og tjenestegjorde som assistent i *Opera dei Congressi*.
### Biskop av Acerra
Den 14. desember 1899 ble han utnevnt til biskop av Acerra, og ble bispeviet 17. desember 1899 ved håndpåleggelse av kardinal Francesco Satolli, erkeprest i Lateranbasilikaen. Medkonsekrerende var  titulærerkebiskop Giustino Adami, og titulærerkebiskop Enrico Grazioli. 

Den 10. mars 1918 var han den som presteiet  den senere hjelpeisskop Agostino Migliore for bispedømmet Nola. I 1928 prestviet han også den fremtidige erkebiskopen Gennaro Verolino til apostolisk nuntius; han hadde utmerket seg for sitt heltemot under Andre verdenskrig ved å redde tusenvis av jøder fra deportasjon, og som senere mottok den høyeste utmerkelse staten Israel kunne gi, som «Rettferdig blant nasjonene». Og i 1930 bispeviet han den fremtidige kardinal Giuseppe Casoria.

Han styrte bispedømmet Acerra i 32 år. Han ble etterfulgt som bispedømmets leder av Nicola Capasso. Hans jordiske levninger hviler i det biskoplige kapell på Acerra-kirkegården.

### Pastoral aktivitet
I 1899 ble Francesco De Pietro utnevnt til biskop av Acerra. Tidligere, som sogneprest i Napoli, hadde han tjent som assistent for *Opera dei Congressi*. Så snart han tiltrådte embetet, startet han et pastoralt program sentrert rundt solidaritet, noe som gjorde bispedømmet til et av de første til å implementere pave Leo XIIIs *Rerum Novarum* og sette kirkens sosiallære ut i praksis. Blant de verk han utførte var utvidelsen av presteseminaret.

I 1906 inspirerte biskopen opprettelsen av *«Det katolske landbruksselskap av Jesu hjerte»*, som kombinerte religiøs og doktrinær bistand med sosiale mål, i samarbeid med Forbrukerkooperativet, en slags «kornbank» for å støtte familiene til arbeidere og småbønder. Tilnærmingen til disse organisasjonene, som opererte etter modellen til lignende katolsk-inspirerte «arbeiderselskaper» i Nord-Italia, representerte en nyhet i det rurale sørlige samfunn.

På grunn av den intense utvandringen til Amerika mellom 1908 og 1912 av mange av bispedømmets troende, ble ikke disse sosiale initiativene fulgt opp. Med utbruddet av første verdenskrig og den påfølgende fremvekst av fascismen, gjennomgikk de en langsom og ubønnhørlig tilbakegang, også fordi den lokale økonomiske og sosiale struktur fortsatt var svært skjør; jordbruksjordbruk var fortsatt et privilegium for velstående napolitanske familier, og dette hadde forhindret etableringen av en lokal økonomi som kunne utvikle seg sosialt og økonomisk.

Nå opp i i åttiårene, rundt 1920, overlot De Pietro gradvis oppgaven med å styre bispedømmet til generalvikaren og de kapitulære dignitærer, frem til utnevnelsen av ny biskop av Acerra i 1933.

De Pietro døde i San Felice a Cancello i en alder av nesten nitti år, den 17. desember 1934.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal Francesco di Paolo Satolli (1839-1910) *1888
* Biskop *Francesco De Pietro* (1844-1934) *1899

## Referanser